Diari Oficial de la Generalitat Valenciana


Sumari del DOGV 3777, del 22-06-2000 (2000/4461)

RESOLUCIÓ de 2 de maig de 2000, del conseller d'Obres Públiques, Urbanisme i Transports, per la qual s'aprova definitivament la modificació Col·legi Adventista del Pla General d'Ordenació Urbana de Sagunt.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3777

Data del DOGV
:   22-06-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/4461


Data del document
:   02-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Sagunt
    * pla d'urbanisme

RESOLUCIÓ de 2 de maig de 2000, del conseller d'Obres Públiques, Urbanisme i Transports, per la qual s'aprova definitivament la modificació Col·legi Adventista del Pla General d'Ordenació Urbana de Sagunt. [2000/S4461]
  
Vist l'expedient relatiu a la modificació Col·legi Adventista del Pla General d'Ordenació Urbana de Sagunt, i del qual resulten els següents:
  
Antecedents de fet
  
Primer
  
El projecte es sotmeté a informació pública per mitjà d'acord del Ple de l'Ajuntament en sessió celebrada el dia 29 d'octubre de 1998. Després del pertinent període d'exposició pública, en el qual no es presentaren al·legacions, s'aprovà provisionalment pel mateix òrgan en data 28 de gener de 1999. L'expedient complet té entrada en el registre de la Comissió Territorial d'Urbanisme de València amb data 25 de febrer de 2000.
  
Segon
  
El projecte consta de memòria justificativa, estudi d'impacte ambiental i plans d'informació i d'ordenació.
  
Tercer
  
Amb data 17 de febrer de 2000, per la directora general de gestió i planificació del medi, s'emet declaració d'impacte ambiental en sentit favorable.
  
Quart
  
Sagunt disposa d'un Pla General d'Ordenació Urbana aprovat definitivament per resolució del conseller d'Obres Públiques, Urbanisme i Transports amb data 14 d'abril de 1992, i s'han tramitat fins a la data diverses modificacions.
  
El sotssecretari d'Urbanisme i Ordenació Territorial, amb data 22 d'abril de 1998, s'emeté informe previ favorable a la modificació sol·licitada.
  
Cinqué
  
La Comissió Territorial d'Urbanisme de València, en sessió celebrada el dia 29 de març de 2000, adoptà, entre altres, l'acord d'informar favorablement aquest expedient i elevar proposta d'aprovació definitiva al conseller d'Obres Públiques, Urbanisme i Transports.
  
Fonaments de dret
  
Primer
  
La tramitació ha sigut correcta, conforme amb el que estableix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara en avant, LRAU).
  
Segon
  
Quant al fons de l'assumpte, l'objecte del projecte és l'ampliació de la superfície del sistema general ES/9 en uns 4.000 m² aproximadament, i passa a ser la superfície total d'aquest sistema d'uns 80.000 m², la finalitat de la qual és la de legalitzar una construcció destinada a gimnàs-poliesportiu que està ubicada en la major part en sòl no urbanitzable.
  
La documentació està completa, a l'efecte del compliment del que preceptua l'article 27 de la LRAU.
  
Tercer
  
El sistema general afectat té un caràcter i titularitat privada, i no s'aprecia com a un element vertebrador i estructurant del territori, per això en el supòsit que el Pla General d'Ordenació Urbana de Sagunt s'adequara a la Llei Reguladora de l'Activitat Urbanística no hauria d'integrar-se en la xarxa estructural i primària de dotacions formant part, per tant, de la xarxa secundària, amb la qual cosa aquesta modificació passaria a ser de competència municipal la seua aprovació.
  
Respecte al fons de la qüestió no s'aprecien inconvenients d'índole urbanístic, sobretot tenint en compte l'escassa entitat de l'objecte de la modificació, així com la inclusió d'aquest sòl dins de la qualificació del sòl prevista en el Pla General vigent.
  
Quart
  
El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels plans generals ?i de les seues modificacions- de municipis de més de 50.000 habitants, de conformitat amb el que estableix l'article 39, per remissió de l'article 55.1, de la Llei Reguladora de l'Activitat Urbanística, en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vistos els preceptes legals esmentats i els altres de general i pertinent aplicació, resolc:
  
Aprovar definitivament la modificació Col·legi Adventista del Pla General d'Ordenació Urbana de Sagunt.
  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra aquesta resolució, que posa fi a la via administrativa, es podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveu l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercitar qualsevol altre recurs que estime oportú.
  
València, 2 de maig de 2000.- El conseller d'Obres Públiques, Urbanisme i Transports: José Ramón García Antón.